שביל רכיבת האופניים הארוך בישראל - 40 קילומטרים אורכו - ייחנך ביום שישי, 22.3.13, בשער הזהב בגלבוע. מסלול הרכיבה הוא מעגלי. הוא מתחיל באתר סקי הגלבוע, ממשיך לכיוון עין נורית, חוצה את הדרך העולה לכתף שאול ומשם למצפור ויניה כהן, ומסומן לכל אורכו לטובת הרוכבים.
בנקודה זו יכולים הרוכבים לבחור בין שני מסלולים: מסלול עממי המתאים למשפחות: יורד לשביל למורדות הגלבוע דרך בית אלפא וחוזר דרך נחל חרוד לאתר.
"סינגל רום הגלבוע": מסלול אתגרי לרוכבים מנוסים, בעלי כושר גופני גבוה ורמת טכניקת שטח גבוהה. עולה לכיוון העמק הנעלם, חניון שער הזהב עד ליישוב מעלה גלבוע ומשם דרומה לכיוון גדר המערכת, גן נר ואתר הסקי בגלבוע. המסלול עובר בשבילים מפותלים, נושק לקברים עתיקים, בארות מים וגתות עתיקות, וכן לפריחת אירוס הגלבוע, רקפות וכלניות הפורחים בימים אלה באזור.
הקהל מוזמן ללא תשלום.
יציאה מבית הבד לסיור והדרכה בכרמי הזיתים הכולל הסבר וסיפור על הזית בארץ ישראל, שירים ואגדות על פרי עץ הזית ועל שמן.
עבודת צוות של המבקרים בעבודת מסיק עם טרקטור ניעור. סדנה תחת עצי הזית לכבישת זיתים בשיטה הביתית. הילדים אוספים את הזיתים שמסקו לצנצנת לכבישה ביתית, על פי מתכון המותאם לילדים.
האורחים מוזמנים להתנסות גם בעמדת הדרכה וטעימות לשמני הזית החדשים מזנים וטעמים שונים.
חוויית מסיק, מושב שמנא, מדי שבת עד חודש דצמבר 2013, 09:00-14:00. יש להירשם מראש בטלפון 03-9033380.
מחיר: 40 שקל לילד, 30 שקל למבוגר.